Heléna

A Heléna női név  görög eredetű, pontos jelentése vitás, talán fényes, sugárzó. Valószínűleg a görög heliosz (nap) szó származéka.


Képzett és rokon nevek
 Elen: a Heléna angol és francia változatából származik. 
 Elena: a Heléna olasz és spanyol változatából származik. 
 Eleni: a Heléna újgörög változatából származik.
 Elin: a Heléna német és svéd rövidülése. 
 Elina: a Heléna olasz alakváltozata. 
 Héla: a Heléna és a Helga német beceneve. 
 Helén: A Heléna angol formájából illetve magyar becenevéből származik. 
 Helka: egy balatoni tündér neve, ami valószínűleg a Heléna beceneve, egyben a Helga finn alakváltozata. 
 Hella: a Heléna és a Helga német beceneve. 
 Jelka: a Heléna szláv Jelena formájának a beceneve. 
 Helena: a Heléna alakváltozata.
 Helen: a Helén alakváltozata.
Léna, Lenke, valamint az Ilona és származékai.

Gyakorisága
A név Szent Heléna császárné, Nagy Konstantin anyjának tiszteletére terjedt el Európa-szerte, Magyarországon Vak Béla király szerb származású feleségének, Jelenának köszönheti kezdeti népszerűségét. 
Az 1990-es években a Heléna ritka, a Helén igen ritka név volt, a 2000-es években nem szerepelnek a 100 leggyakoribb női név között.

A Héla, Helka, Hella, Jelka és a Helena az 1990-es években szórványos név volt, a 2000-es években nem szerepelnek a 100 leggyakoribb női név között.

Az Elen, Elin és Elina szórványos, az Elena és Eleni igen ritka név volt a 90-es években, a Helent nem lehetett anyakönyvezni, a 2000-es években nem szerepelnek a 100 leggyakoribb női név között.

Névnapok
 Heléna, Elen, Elena, Eleni, Elin, Elina: július 31., augusztus 13., augusztus 18. 
 Helén: augusztus 13., augusztus 18., július 21., július 31., október 14.
 Héla: április 23., július 31. 
 Helka: július 11. 
 Hella: április 23., május 27., július 13., október 14. 
 Jelka: augusztus 18.

Híres névviselők

Híres Helénák, Helének, Helenák, Helenek  
 Szent Heléna vagy Ilona, Nagy Konstantin édesanyja
 Helen Hunt amerikai színésznő
 Szép Heléna görög mitológiai alak
 Helen Keller amerikai írónő
 Helen Latham angol színésznő
 Helen Mirren angol színésznő
 Helen Parkhurst amerikai pedagógus
 Helen Rowland amerikai színésznő
 Helena Blavatsky orosz írónő 
 Helena Rojo mexikói színésznő
 Helena Suková cseh teniszezőnő
 Helena Vondráčková cseh énekesnő, színésznő
 Helena Bonham Carter angol színésznő

Elenák, Jelenák, Elenek, Elenik, Elinák és Elinek
 Elena Apostoleanu román énekesnő, ismertebb nevén Inna
 Elena Ceaușescu, Nicolae Ceauşescu felesége
 Jelena Gyementyjeva orosz teniszezőnő
 Jelena Alekszandrovna Lihovceva orosz teniszezőnő
 Jelena Szergejevna Vesznyina orosz teniszezőnő
 Jelena Ristić Novak Đoković szerb teniszező barátnője 2005 óta
 Jelena Gadzsijevna Iszinbajeva orosz rúdúgrónő, sokszoros világcsúcstartó, világbajnok, olimpiai bajnok
 Jelena Janković szerb teniszezőnő
 Elena Polenova orosz kézilabdázó
 Elena Sofia Ricci olasz színésznő
 Elena Risteska  macedón popénekesnő
 Élena Paparízu görög énekesnő
 Elena Alexandra Apostoleanu román énekesnő

Híres Hélák, Helkák, Hellák és Jelkák
 Hella - fiktív hősnő. Bulgakov A Mester és Margarita című művének egyik szereplője, Woland professzor – a Sátán – segítője. Legtöbbször meztelenül jelenik meg.

Jegyzetek

Magyar keresztnevek (H)
Női keresztnevek (H)
Görög eredetű magyar női keresztnevek